Alle vlugte by Gatwick opgeskort ná noodlanding | Nuus24
Alle vlugte by Gatwick opgeskort ná noodlanding
Helikopter doen noodlanding in Kaapstad
Vlieënier maak noodlanding oor slang in kajuit
Londen – Vlugte van en na Gatwick Lughawe is gekanselleer nadat ‘n vliegtuig ‘n noodlanding gemaak het toe rook in die kajuit opgemerk is.Die Virgin VS027-vlug het Maandag van Wes-Sussex opgestyg en was op pad na Orlando in die VSA toe dit moes terugkeer om die noodlanding te maak, het die BBC berig. Passasiers is deur nooddienste ontruim, het ‘n woordvoerder van die lughawe gesê.“Dit (die vliegtuig) het ‘n veilige noodlanding gemaak,” het die woordvoerder gesê.“Die nooddienste is op die toneel en die vliegtuig is veilig en passasiers word van die vliegtuig geneem.”‘n Verklaring deur Virgin Atlantic het bevestig dat die vliegtuig teruggekeer het na die lughawe en dat dit ontruim word.“As gevolg van ‘n tegniese probleem aan boord die vliegtuig het die kaptein besluit om as ‘n voorsorgmaatreël die vliegtuig onmiddellik te ontruim,” het die verklaring gesê.– Lees meer by BBC– Volg Nuus24 op Twitter Lees meer oor: virgin atlantic | gatwick | vliegtuie | noodlandings VOLGENDE OP NUUS24X